- Hindi News
- National
- बोर्ड इम्तिहान से जरूरी हो गया झाबुआ तक पानी पहुंचाना, इसलिए काट दी 10 गांवों की बिजली
बोर्ड इम्तिहान से जरूरी हो गया झाबुआ तक पानी पहुंचाना, इसलिए काट दी 10 गांवों की बिजली
धमोई तालाब से झाबुआ अनास बैराज के लिए छोड़ा गया है पानी
भास्कर संवाददाता | झाबुआ
धमोई तालाब से झाबुआ शहर तक पानी पहुंचाने के लिए बिजली कंपनी ने रास्ते के 10 गांवों की बिजली काट दी। यह भी उस वक्त जब 10वीं-12वीं बोर्ड की परीक्षाएं चल रही है। लिहाजा बच्चों को चिमनी, मोबाइल और टॉर्च की रोशनी में तैयारी करना पड़ रही है। अन्य कामकाज प्रभावित हो रहे हैं वह अलग। हालांकि अधिकारी बैराज तक पानी पहुंचते ही कनेक्शन जोड़ने की बात कह रहे हैं। झाबुआ शहर की पेयजल व्यवस्था का संचालन अनास बैराज से होता है। यहां पानी खत्म होने की कगार पर पहुंचा तो लोक स्वास्थ्य यांत्रिकी विभाग (पीएचई) ने 5 मार्च को पारा क्षेत्र के धमोई तालाब से 15 एमसीएफटी पानी छुड़वाया। अधिकारियों को आशंका थी कि रास्ते में पड़ने वाले गांवों के ग्रामीण और किसान मोटर लगाकर पानी खींच सकते हैं। लिहाजा विद्युत कंपनी ने ग्राम धमोई, आंबा, धांधलपाड़ा, छोटा धांधलपुरा, बड़ा धांधलपुरा, उमरिया दरबार, उमरिया सालम, टिचकिया, छोटी खरड़ू व बड़ी खरड़ू गांव की बिजली काट दी। बताया जाता है कि 15 ट्रांसफार्मर बंद किए गए हैं। जिससे बोर्ड इम्तिहान दे रहे विद्याथर््िायों की फजीहत हो गई है। शाम ढलने के बाद परीक्षा की चिंता में उन्हें मोबाइल और टॉर्च की रोशनी में बैठकर पढ़ना पड़ रहा है। इसका सीधा असर उनके भविष्य पर होगा। वहीं बिजली से जुड़े अन्य कामकाज भी प्रभावित हुआ है।
झाबुआ . परीक्षा की तैयारी बच्चों को चिमनी, मोबाइल और टॉर्च की रोशनी में करना पड़ रही है।
गांव की लाइन बंद करना गलत
हमनें सिर्फ नदी किनारे क्षेत्र की बिजली बंद करने के लिए चिट्ठी लिखी थी, ताकि शहर तक पर्याप्त पानी आ जाए। यदि पूरे गांव की बिजली काटी गई है तो यह गलत है। एसके तिवारी, उपयंत्री, पीएचई, झाबुआ
हर साल लाना पड़ता है पानी
शहर की पेयजल व्यवस्था के लिए हर साल राणापुर क्षेत्र के गुलाबपुरा व पारा क्षेत्र के धमोई तालाब से पानी लाना पड़ता है। रास्ते में कई बार ग्रामीण फसलों की सिंचाई के लिए या अन्य जरूरत के लिए नदी क्षेत्र में मोटर लगाकर पानी खींच लेते हैं। इस समस्या से निपटने के लिए प्रशासन ने गांवों की बिजली ही काट दी। जो व्यावहारिक रूप से उचित नहीं है।
पानी के लिए काटी बिजली
झाबुआ शहर तक पीने का पानी लाने के लिए रास्ते के कुछ गांवों की बिजली काटी गई है। बैराज तक पानी पहुंचते ही कनेक्शन जोड़ दिया जाएगा। इस संबंध में वरिष्ठ अधिकारियों से भी निर्देश प्राप्त हुए थें। ब्रजेंद्र यादव, डीई, विविकं, झाबुआ
फैक्ट फाइल
10
गांव आते हैं नदी क्षेत्र में धमोई से झाबुआ के बीच
05
मार्च को छोड़ा था पानी और शाम से बंद की बिजली
10
हजार प्रभावित आबादी
15
ट्रांसफार्मर बंद किए
tgl_Latn sot_Latn hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva kas_Deva unk hin_Deva unk hin_Deva unk mag_Deva unk hne_Deva